Pilato ca̱li̱­ma̱­pék­si̱lh tropa xla­cata nata­liak­lhcha̱s­noka Jesús kantum latigo.
Pero huata a̱ma̱ko̱lh tropa a̱tzinú la̱n tali̱­ka­má̱­nalh,
tákon­kxli lhtucú̱n cumu la̱ corona,
taacuíli̱lh,
y tama̱­lhá­ke̱lh mactum xatlá̱n lháka̱t xapu̱s­ta­pu̱hua xta̱­chuná cumu la̱ xla rey.
Pu̱tum talak­ta­la­ca­tzú­hui̱lh y chiné tzú­culh tali̱­kalh­ka­ma̱nán:
—¡Cane̱c­xni­cahuá cala­tá­ma̱lh xreycán judíos!
Chuná la̱ xta­li̱­kalh­ka­ma̱­na­má̱­nalh na̱chuná xta­kalh­tu̱­kaxiy.
Pilato ca̱lak­tax­tupá judíos y chiné ca̱huá­nilh:
—Aquit cta­mac­xtu­ma̱­pa­rachi eé chixcú la̱qui̱ naca­tzi̱­yá̱tit pi̱ ni̱ cmac­la­nima xta­la̱­ka­lhí̱n hua̱ntu̱ nac­li̱­ya̱­huay.
Jesús tax­tuchi,
xlá xacuí xalh­tucú̱n corona y na̱chuná clha­ka̱ni̱t a̱má xapu̱s­ta­pu̱hua clháka̱t,
y Pilato chiné ca̱huá­nilh:
—Pus huí chú eé chixcú aquit cca̱­ma­ca­ma̱x­qui̱yá̱n.
Pero a̱ma̱ko̱lh judíos chu xana­puxcun cura acxni̱ taúcxilhli,
palha tzú­culh tama̱­tasi̱y y chiné xta­qui­lhuamá̱­nalh:
—¡Cape­kex­to­ko­huaca nac cruz!
¡Cape­kex­to­ko­huaca nac cruz!
Pilato ca̱kálh­ti̱lh:
—Huata cali̱­pítit y ma̱n cape­kex­to­ko­hua­cátit hui­xinín porque aquit ni̱tu̱ cmac­laniy xta­la̱­ka­lhí̱n hua̱ntu̱ nac­li̱­ya̱­huay.
Ama̱­ko̱lh judíos takalh­ti̱­nampá:
—Pus xli̱­ca̱na chuná xlí̱lat porque nac li̱ma̱­peksí̱n hua̱ntu̱ aquinín quilh­pa̱i̱yá̱hu antá quin­ca̱­hua­niyá̱n pi̱ u̱má chixcú juerza nani̱y porque xlá ta̱la̱­la­ca­ta̱­qui̱ni̱t Dios,
porque xlá huan pi̱ mat huá Xka­huasa Dios.
Acxni̱ Pilato káx­matli a̱má tachu­huí̱n xlá a̱tzinú li̱huaca tzú­culh pe̱cuán.
Huata tamac­nu̱­pa­rachá Jesús nac xpu̱­lacni xpu̱­ma̱­peksí̱n y antá chiné kalhás­quilh:
—Luu xli̱­ca̱na caqui­huani tícu huix y nícu tani̱­tampi.
¿Nícu xalá huix?
Jesús ni̱túcu kálh­ti̱lh.
Pilato chiné hua­nipá:
—Aquit ni̱para tzinú quin­kalh­ti̱­pu­tuna.
¿Lácu pi̱ ni̱ catzi̱ya pi̱ aquit cka­lhi̱y li̱ma̱­peksí̱n tla̱n nac­li̱­ma̱­pek­si̱nán xla­cata camak­xték­canti osuchí cape­kex­to­ko­hua­cá­canti nac cruz para aquit chuná nac­la­cas­quín?
Jesús chiné kálh­ti̱lh:
—Huix ni̱ kalhi̱ya cahuá tamá li̱ma̱­peksí̱n para ni̱ huá Dios xti­ma̱x­quí̱n.
Pero a̱ma̱ko̱lh cris­tianos hua̱nti̱ quin­ta­li̱­mini̱t nac mim­pu̱­ma̱­peksí̱n la̱qui̱ naqui­ma̱­ka­lha­pa­li̱ya,
a̱tzinú xlacán luu lhu̱hua taka­lhi̱y xta­la̱­ka­lhi̱ncán ni̱ xachuná huix.
Lá kax­mat­ko̱lh Pilato xta­chu­huí̱n Jesús,
xlá timak­xtek­pú­tulh pero a̱ma̱ko̱lh judíos chiné taqui­lhá­nilh:
—¡Para huix namax­kteka tamá chixcú ni̱ xli̱­ca̱na luu ta̱ta̱­yaya hua̱nti̱ caj xma̱nhuá cha̱tum huí gobier­no xalac Roma,
porque la̱tachá tícu nahuán pi̱ na̱ rey li̱tax­tu­putún,
pus xlá caj ta̱la̱­la­ca­ta̱­qui̱ma gobier­no!
Acxni̱ káx­matli pi̱ huí hua̱ntu̱ xta­li̱­ta­nu̱niy judíos ma̱ta­mac­xtu­ni̱­nampá Jesús nac quilhtí̱n,
y Pilato táhui nac xpu̱­tá­hui̱lh antaní xca̱­la­ca̱x­tla­huay hua̱ntu̱ xca̱­ma̱­la­ca­pu̱cán,
eé pu̱ma̱­peksí̱n nac xata­chu­huí̱n hebreo xuanicán Gabata,
y u̱má tachu­huí̱n huam­putún Ca̱ta­lak­tzapsni.
Ma̱x cumu ni̱ maka̱s natas­tunún a̱má quilh­ta­macú xta­ma̱­ko̱­taní̱n xapa̱xcua taak­spun­tza̱lí̱n,
acxni̱ Pilato chiné ca̱huá­nilh a̱ma̱ko̱lh lac­chix­cu­huí̱n:
—¡Caucxílhtit chú mireycán!
Pero judíos chiné takalh­tí̱­nalh:
—¡Camakni!
¡Cape­kex­to­ko­huaca nac cruz!
Pilato ca̱hua­nipá:
—Pero ¿lácu nac­li̱­pe­kex­to­ko­huacay mireycán?
Huata xana­puxcun cura takalh­tí̱­nalh:
—¡Aquinín xma̱nhuá cka­lhi̱­yá̱hu cha̱tum rey,
caj xma̱n lanca gobier­no hua̱nti̱ caj sacstu huí nac Roma!
Pilato niaj cátzi̱lh lácu naca̱­kalhti̱y y ca̱ma­ca­má̱x­qui̱lh Jesús xla­cata nata­pe­kex­to­ko­huacay,
y xlacán tále̱lh.